### 6.      Orientering om PCB undersøgelse af daginstitution og skole

**Åbent**

Sagsnr.: 326-2014-107728     J.nr.: 82.00.00           Dokumentnr.:
326-2016-365695

**Sagstype**

Orientering

**Resume og sagens baggrund**

Som opfølgning på de igangsatte undersøgelser i forhold til
PCB-forurening i udvalgte kommunale bygninger er der udført sommerluftmålinger
i de berørte lokaler på Kalundborg 10. klassecenter og i daginstitutionen
[adresse].

I denne sag orienteres om resultatet af
sommerluftmålingerne.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Den 29. april 2015 traf Kommunalbestyrelsen beslutning om at
igangsætte undersøgelser for PCB i en række kommunale bygninger prioriteret på
baggrund af en PCB-screening af kommunens bygninger.

På mødet den 25. maj 2016 er kommunalbestyrelsen orienteret
om de foreløbige resultater fra undersøgelsen efter materialeprøver af de
første 30 bygninger og vinter-luftmålinger i de heraf 19 bygninger.

To bygninger, en daginstitution og en skole, har haft et
PCB-problem ved målinger i vinter. De to bygninger har fået lavet
sommer-målinger (i september) for at have en årlig middelværdi. De samlede
resultater viser, at daginstitutionen ikke har et PCB-problem på årsbasis.

Det drejer sig om daginstitutionen er [adresse]Toppen på
[adresse] 53 i Kalundborg og Kalundborg 10.klassecenter, SFO, ungdomsskole
og administration på [adresse] Kalundborg

Skolen har et lavt PCB niveau, men over Sundhedsstyrelsens
vejledende grænseværdi. Ifølge Sundhedsstyrelsen skal der påbegyndes en varig
løsning inden for to år. Midlertidige afværgeforanstaltninger er igangsat. Det
tekniske område vil gå i yderligere dialog med skolen for at drøfte det videre
forløb og mulige løsninger.

Både daginstitutionens og skolens brugere er orienteret om
PCB resultaterne for deres bygning. De bliver guidet i forhold til håndteringen
og det videre forløb.

*Specifikt om målingerne og
resultaterne på [adresse]

Der er udført seks målinger i
rum, hvor målinger i januar har vist et PCB-niveau over Sundhedsstyrelsens
vejledende grænseværdi på 300 ng PCB/m3 fordelt i bygningens hus B
(KTC), C (SFO), D (Ungdomsskolen) og H (Administration). Der har ikke været
målt PCB over grænseværdien i bygningens hus A (Musisk Skole).

Fire af målingerne i september
har vist en lille stigning i PCB niveauet fordelt i hus C, D og Jeppe Knudsen Det kan
skyldes, at PCB'en frigives med øget temperaturstigning i sommerhalvåret. Ved
de øvrige to målinger fordelt i hus C og D er PCB-niveauet faldet til under 300
ng PCB/m3.

I januar har den højeste målte
værdi været på 780 ng PCB/m3, som er blevet målt i SFO'ens sløjdlokale
i bygning C. Den er i sommermålingen næsten halveret. Den højeste målte værdi
ved sommermålingen er i SFO køkkenrummet i hus C og ligger på 530 ng PCB/m3.
Det er nogenlunde samme niveau som ved vintermålingen i januar.

Næste skridt er drøfte varige løsninger med skolens ledelse.

**Økonomiske konsekvenser**

Der er i 2016 foreløbigt brugt i alt 511.125 kroner
eksklusiv moms på PCB-undersøgelsen af de første 30 kommunale bygninger. Det er
finansieret fra driftsbudgettet til udvendig vedligeholdelse af kommunale
bygninger.

Der må forventes yderligere udgifter til en varig løsning af
PCB-problemet på [adresse], 4400 Kalundborg.

**Bilag**

|  |  |
| --- | --- |
| Bilag 1 - Oversigtskort luftmålinger september og januar 2016 - Skovbrynet 51 - 4400 Kalundborg | 326-2016-365686 |